als_Latn dik_Latn sag_Latn
Kampanja “Drejtësia dhe Qytetarët” dhe Rrjeti Ballkanik për Gazetari Hulumtuese (BIRN) do të organizojnë sot një konferencë që ka të bëjë me transparencën në institucionet e Kosovës.
Në këtë konferencë do të shtjellohet çështja e qasjes së qytetarëve në dokumentet publike, me qëllim të promovimit të transparencës në qeverisje të institucioneve ekzekutive si dhe të atyre të drejtësisë.
Në ngjarje do të shpalosen gjithashtu paditë e ngritura nga BIRN kundër Zyrës së Kryeministrit dhe Këshillit Prokurorial të Kosovës për shkak të refuzimit të kërkesave për shpenzimet e zyrtarëve, respektivisht vendimet përfundimtare të hetimeve disiplinore në të cilat Gjykata i ka dhënë të drejtë BIRN-it duke vendosur në favor të tyre.
Në konferencë do të flasin edhe Zëvendës Ambasadorja e Shteteve të Bashkuara të Amerikës, Jennifer Bachus si dhe Shefi i Zyrës së Bashkimit Evropian në Kosovë, Samuel Zbogar.
als_Latn als_Latn als_Latn als_Latn